**Веткаўскі музей стараабрадніцтва і беларускіх традыцый імя Ф. Р. Шклярава** — музей, заснаваны ў г. Ветка паводле рашэння Гомельскага аблвыканкама ад 30 лістапада 1978 г. Адкрыты для наведвальнікаў 1 лістапада 1987 г. У 2005 г. пад экспазіцыйныя плошчы перададзены будынак — дом купца Грошыкава (1897 г. пабудовы). Аснову экспазіцыі склала асабістая калекцыя Ф. Р. Шклярава, які стаў першым дырэктарам музея. З 1988 г. дырэктар Г. Р. Нячаева.

Вароты музея
Колькасць экспанатаў на канец 2016 г. — 11283 адзінкі захоўвання. Агульная плошча — 454 м², экспазіцыйная — 380 м². Экспазіцыя музея размяшчаецца на 3 паверхах асноўнага будынка.

Экспазіцыя
----------

На 1-м паверсе размешчаны экспазіцыі «Падарожжа па гісторыі Веткі», «Кузня», «Майстэрня золатакавалёў». Першая зала прысвечана гістарычнаму мінуламу Веткі і легендам пра яе заснаванне. Экспазіцыя 2-й уяўляе кузню і раскрывае асаблівасці кавальскага рамяства. Сярод экспанатаў 3-й залы вырабы мясцовых чаканшчыкаў-золатакавалёў (каваныя аклады на абразы і кнігі), прылады майстроў, іх дзелавая і асабістая перапіска і інш.

* АбразыАбразы
* Абраз трохчасткавы. Цуд Георгія аб змеі, Мікалай Цудатворац, Архангел МіхаілАбраз трохчасткавы. Цуд Георгія аб змеі, Мікалай Цудатворац, Архангел Міхаіл
* «Дабравешчанне» майстра Яфіма Андрыянава. 1880 г.«Дабравешчанне» майстра Яфіма Андрыянава. 1880 г.
* Стараабрадскія іконыСтараабрадскія іконы
* Харлампій. Пачатак XIX ст.Харлампій. Пачатак XIX ст.
* Казанская Маці Божая. XVIII – XIX стст.Казанская Маці Божая. XVIII – XIX стст.
* Іконы ў акладах з бісераІконы ў акладах з бісера

На 2-м паверсе ў экспазіцыі «Народнае ткацтва» дэманструюцца дэкаратыўныя тканіны і мясцовыя строі адзення, якія перадаюць асаблівасці ткацкіх традыцый Веткаўшчыны. У экспазіцыі «Чайная» захоўваюцца калекцыі меднага посуду і самавараў. У зале, прысвечанай іканапісу, прадстаўлены работы старавераў, а таксама майстроў Веткаўскай і Бабіцкай іканапісных школ: «Сабор архангела Міхаіла», «Пакровы» (абедзве XVIII ст.) з Пакроўскага храма ў Ветцы, «Успенне» (XVIII ст.) з царквы ў в. Папсуеўка Веткаўскага раёна і інш. У асобных залах размешчаны экспазіцыі, якія расказваюць пра мясцовыя мастацкія рамёствы і промыслы XVII — пачатку XX стст.: шыццё золатам і бісерам, старажытнае разьбярства па дрэве, чаканку і гравіроўку па метале.

* Калекцыя беларускіх рушнікоўКалекцыя беларускіх рушнікоў
* Калекцыя беларускіх рушнікоўКалекцыя беларускіх рушнікоў
* Калекцыя беларускіх рушнікоўКалекцыя беларускіх рушнікоў
* Калекцыя беларускіх рушнікоўКалекцыя беларускіх рушнікоў
* Адноўлены купецкі інтэр'ерАдноўлены купецкі інтэр'ер
* СамаварыСамавары
* ЧовенЧовен
* 7-прамянёвыя скроневыя кольцы радзімічаў7-прамянёвыя скроневыя кольцы радзімічаў
* ГаршчокГаршчок
* Дзявочы стройДзявочы строй

Трэці паверх займае вялікая экспазіцыя «Кніжная культура Веткі». Тут захоўваюцца старадрукі XVI — пачатку XIX стст. — «Евангелле» П. Мсціслаўца (1575), выданні І. Фёдарава, В. Гарабурды, старавераў, ілюмінаваныя евангеллі XVI—XVII стст. і інш. а таксама манускрыпты XVI — пачатку XX стст. пеўчыя «крукавыя» рукапісы і інш. Паводле надпісаў на кнігах (даравальных, купецкіх) складзена і экспануецца карта «Шлях кніг на Ветку».

Узнагароды
----------

Адзначаны спецыяльнай прэміяй Прэзідэнта Рэспублікі Беларусь дзеячам культуры і мастацтва 2008 г. «За духоўнае адраджэнне».

Фiлiялы
-------

Філіял Веткаўскага музея стараабрадніцтва і беларускіх традыцый імя Ф. Р. Шклярава ў Гомелі.

Зноскі
------

1. ↑  Лучшим людям страны вручили премии «За духовное возрождение» и специальные премии в области культуры и искусства Архівавана 6 сакавіка 2016.  (руск.)

Спасылкі
--------

|  |  |
| --- | --- |
| commons: | Веткаўскі музей стараабрадніцтва і беларускіх традыцый імя Ф. Р. Шклярава на Вікісховішчы |

* Афіцыйны сайт музея
* Сайт фiлiяла музея
* Музей у ВКонтакте
* Музей у Instagram
* Музей у Facebook